cyanic-selkie/wikianc huggingface dataset:
Κρακ των Ιπποτών
Το Κρακ των Ιπποτών (Krak des Chevaliers ή και Crac des Chevaliers), είναι φρούριο κτισμένο από σταυροφόρους, το οποίο βρίσκεται στη Συρία και είναι ένα από τα σημαντικότερα μνημεία μεσαιωνικής στρατιωτικής αρχιτεκτονικής στον κόσμο. Στα Αραβικά το φρούριο καλείται Qal'at al-Ḥiṣn, η λέξη «Krak» που προέρχεται από το Συριακό karak, που σημαίνει «φρούριο». Βρίσκεται 65 χλμ δυτικά της πόλης Χομς, κοντά στα σύνορα του Λιβάνου. Το Κρακ των Ιπποτών ήταν η έδρα των Ιπποτών του Αγίου Ιωάννη κατά τη διάρκεια των Σταυροφοριών. Επεκτάθηκε μεταξύ των ετών 1150 και 1250 και στέγαζε φρουρά 2.000 ανθρώπων. Το φρούριο έχει εξωτερικά τείχη που έχουν πάχος 30 μέτρων, με επτά πύργους διαμέτρου 10 μέτρων.
Ο Βασιλιάς Εδουάρδος Α' της Αγγλίας είδε το φρούριο κατά τη διάρκεια της ένατης σταυροφορίας το 1272 και το χρησιμοποίησε σαν πρότυπο για τα κάστρα του στην Αγγλία και την Ουαλία. Το φρούριο περιγράφηκε όπως "ίσως το καλύτερα συντηρημένο και πληρέστερο αξιοθαύμαστο κάστρο στον κόσμο" από τον Τ. Ε. Λόρενς
Αυτό το φρούριο έγινε Μνημείο Παγκόσμιας Κληρονομιάς, μαζί με την ακρόπολη του Σαλαντίν (Qal’at Salah El-Din) το 2006 και είναι ιδιοκτησία του κράτους της Συρίας. Το φρούριο είναι μια από τις λίγες περιοχές όπου έχει διατηρηθεί σταυροφορική τέχνη (υπό μορφή τοιχογραφιών με την τεχνική φρέσκο).
Θέση
Το κάστρο βρίσκεται ανατολικά της Τρίπολης του Λιβάνου στο Χομς, επάνω σε ένα λόφο ύψους 650 μέτρων κατά μήκος του μοναδικού δρόμου από την Αντιόχεια στη Βηρυτό και τη Μεσόγειο. Είναι ένα από πολλά φρούρια που ήταν μέρος ενός αμυντικού δικτύου κατά μήκος των συνόρων των σταυροφορικών κρατών.
Το φρούριο έλεγχε το δρόμο προς τη Μεσόγειο και από αυτήν την βάση, οι Ιππότες του Αγίου Ιωάννη μπορούσαν να ελέγχουν τη λίμνη Χομς στην ανατολή, την αλιευτική βιομηχανία και να έχουν άμεσες πληροφορίες για συγκέντρωση μουσουλμανικών δυνάμεων στη Συρία.
Κατά την Αρχαιότητα
Η Μέση Ανατολή ήταν πάντα χώρος συνάντησης για πολλούς διαφορετικούς λαούς, των Βαβυλωνίων, Αιγυπτίων, Χιττιτών, Εβραίων, Ρωμαίων, Περσών, Βυζαντινών, Αράβων, Κούρδων, Οθωμανών, Σελτζούκων Τούρκων, και Φράγκων. Μια τέτοια ευρεία σειρά διαφορετικών πολιτισμών οδήγησε στη δημιουργία της μοναδικής αρχιτεκτονικής του κάστρου Κρακ.
Στην ευρύτερη περιοχή του φρουρίου έγιναν πολλές συγκρούσεις μεταξύ των διαφορετικών εθνών που πέρασαν από εκεί, συμπεριλαμβανομένης της περίφημης μάχης του Καντές μεταξύ Αιγυπτίων και Χιττιτών περίπου το 1274. Οι Ρωμαίοι, και έπειτα η βυζαντινή αυτοκρατορία, κατασκεύασαν πολλά φρούρια με βάση ελληνικό σχεδιασμό για να αντισταθούν στην περσική στρατιωτική πίεση σε εκείνη την περιοχή. Αυτός ο σχεδιασμός κατέληξε στην αρχιτεκτονική που χρησιμοποιήθηκε αργότερα από τους ισλαμικούς στρατούς μετά από την κατάκτησή της περιοχής από αυτούς την περίοδο 634-639.
Ισλαμική κατάκτηση
Κατά την εποχή της δυναστείας των Ομμεϋαδών, οι Άραβες εκμεταλλεύθηκαν την υποδομή προηγούμενων κτισμάτων που είχαν κατασκευάσει οι Βυζαντινοί, καθώς και το φράγμα και το υδραγωγείο στον ποταμό Ορόντη για να τα μετατρέψουν σε θαυμαστά παλάτια με κήπους στη μέση της ερήμου. Οι κατασκευές συνεχίστηκαν και κατά την εποχή της δυναστείας των Αββασιδών στα μέσα του 750 μ.Χ. αν και μειώθηκαν σε ρυθμό, δεδομένου ότι οι στρατιωτικές δυνάμεις της εποχής δεν χρησιμοποιούσαν ιδιαίτερα τις οχυρώσεις.
Σταυροφορίες
Το 1031 στην τοποθεσία που βρίσκεται το Κρακ των Ιπποτών είχε κατασκευαστεί ένα κάστρο για τον εμίρη του Χαλεπίου. Κατά τη διάρκεια της πρώτης Σταυροφορίας το 1099, ο Ρεϋμόνδος Δ' της Τουλούζης κατέλαβε το κάστρο αυτό, αλλά στη συνέχεια οι σταυροφόροι το εγκατέλειψαν όταν συνέχισαν την προέλασή τους προς την Ιερουσαλήμ. Ανακαταλήφθηκε πάλι από τον Τανκρέδο τον πρίγκιπα της Γαλιλαίας κατά το 1110. Το 1144, δόθηκε από τον Ρευμόνδο Β΄, κόμη της Κομητείας της Τρίπολης, στους Ιππότες του Αγίου Ιωάννη (Hospitallers), οι οποίοι ήταν σύγχρονοι των ιπποτών του Ναού.
Οι Ιππότες του Αγίου Ιωάννη το επιδιόρθωσαν και το επεξέτειναν έτσι ώστε έγινε το μεγαλύτερο φρούριο σταυροφόρων στους Αγίους Τόπους, προσθέτοντας έναν εξωτερικό τείχος τρία μέτρα παχύ με επτά πύργους με οκτώ έως δέκα μέτρα πάχος, δημιουργώντας ένα ομόκεντρο κάστρο.
Ο μέγας μάγιστρος των Ιπποτών του Αγίου Ιωάννη έζησε σε έναν από τους πύργους και στο φρούριο μπορούσαν να βρίσκονται μέχρι 50-60 Ιππότες μαζί με 2.000 απλούς στρατιώτες. Κατά το 12ο αιώνα, γύρω από το κάστρο υπήρχε μια τάφρος και μια γέφυρα για την είσοδο σε αυτό.
Το 1163, το φρούριο πολιορκήθηκε ανεπιτυχώς από τον Νουρ αντ-Ντιν. Μετά την πολιορκία αυτή, οι Ιππότες του Αγίου Ιωάννη έγιναν μια ουσιαστικά ανεξάρτητη δύναμη στα σύνορα της Τρίπολης. Το 1170 οι τροποποιήσεις των Ιπποτών του Αγίου Ιωάννη είχαν ολοκληρωθεί. Προς το τέλος του 12ου και τις αρχές του 13ου αιώνας πολυάριθμοι σεισμοί προκάλεσαν ζημιές και απαιτήθηκαν περαιτέρω επισκευές.
Μια άλλη αποτυχημένη πολιορκία έγινε από τον Σαλαντίν το 1188, κατά τη διάρκεια της οποίας ο διοικητής φρουρίου συνελήφθη έξω από το κάστρο από ανθρώπους του Σαλαντίν. Αυτοί τον οδήγησαν στις πύλες του κάστρου και τον υποχρέωσαν να διατάξει να τις ανοίξουν. Σύμφωνα με τις οδηγίες του, ζήτησε από τους φρουρούς στα Αραβικά να παραδώσουν το κάστρο, αλλά έπειτα στα γαλλικά τους είπε να κρατήσουν το κάστρο μέχρι και να πέσει ο τελευταίος στρατιώτης.
Το 1217, κατά τη διάρκεια της Ε΄ σταυροφορίας, ο Ούγγρος βασιλιάς Ανδρέας Β΄ ενίσχυσε τα εξωτερικά τείχη και χρηματοδότησε στρατεύματα για τη φρούρηση του Κάστρου. Το 1271, το φρούριο καταλήφθηκε εκ νέου από τον Μπαϊμπάρ στις 8 Απριλίου του 1271, όταν ο τελευταίος εξαπάτησε τους Οσπιταλιέρους να πιστέψουν ότι ο κόμης της Τρίπολης τους είχε διατάξει να το παραδώσουν. Ο Μπαϊμπάρ ενίσχυσε με τη σειρά του το κάστρο και το χρησιμοποίησε ως βάση ενάντια στην Τρίπολη. Μετέτρεψε επίσης το παρεκκλήσι των Ιπποτών του Αγίου Ιωάννη σε μουσουλμανικό τέμενος. Οι Μαμελούκοι το χρησιμοποίησαν αργότερα για να επιτεθούν στην Άκρα το 1291.
Σήμερα
Σήμερα κάτω από το κάστρο υπάρχει μια μικρή πόλη.
Φωτογραφίες
Κατηγορία:Κάστρα στην Συρία Κατηγορία:Μνημεία Παγκόσμιας Κληρονομιάς στη Συρία Κατηγορία:Κάστρα και οχυρώσεις των Οσπιταλίων Ιπποτών Κατηγορία:Μνημεία Παγκόσμιας Κληρονομιάς σε κίνδυνο
Μητροπολίτης Λεμεσού Αθανάσιος
Βιογραφικά στοιχεία
Το 1973 εισήχθη στην Iερά Μητρόπολη Πάφου, ενώ το 1976 χειροτονήθηκε διάκονος από τον τότε μητροπολίτη Πάφου και μετέπειτα Αρχιεπίσκοπο Κύπρου Χρυσόστομο Α΄.
Παναγιώτης Κονέ
Ο Παναγιώτης Κονέ (Τίρανα, 26 Ιουλίου 1987) (Gjergji Kone) είναι Έλληνας παλαίμαχος ποδοσφαιριστής που αγωνιζόταν ως πλάγιος μέσος και νυν τεχνικός διευθυντής της ΑΕΚ.
Συλλογική καριέρα
Ξεκίνησε από τις ακαδημίες του Ολυμπιακού και το 2004 μετακόμισε στη Γαλλία, μόλις πριν τα δέκατα έβδομα γενέθλιά του, όταν η Λανς ενδιαφέρθηκε γι'αυτόν. Μετά από έναν χρόνο επέστρεψε στην Ελλάδα, αυτήν τη φορά για λογαριασμό της ΑΕΚ, υπογράφοντας το πρώτο του επαγγελματικό συμβόλαιο. Το 2008 ο Κονέ μετακόμισε στον Ηρακλή Θεσσαλονίκης, όπου και παρέμεινε για δύο περιόδους, έχοντας συνολικά 49 συμμετοχές σε αγώνες πρωταθλήματος και οκτώ τέρματα.
Μητροπολίτης Λεμεσού Αθανάσιος
Βιογραφικά στοιχεία
Το 1980, εισήλθε στο Άγιο Όρος και συγκεκριμένα στην Νέα Σκήτη. Το 1982 έλαβε το Μέγα μοναχικό σχήμα και χειροτονήθηκε πρεσβύτερος από τον μητροπολίτη Ιερισσού, Αγίου Όρους και Αρδαμερίου Νικόδημο. Το 1987 εντάχθηκε στην αδελφότητα της Ιεράς Μονής Βατοπαιδίου της οποίας εξελέγη προϊστάμενος και αντιπρόσωπος στην Ιερά Κοινότητα. Το διάστημα 1991-1992 διετέλεσε Πρωτεπιστάτης του Αγίου Όρους.
Παναγιώτης Κονέ
Συλλογική καριέρα
Τον Ιούλιο του 2010 επιχείρησε μια δεύτερη προσπάθεια σε σύλλογο εκτός των ελληνικών συνόρων, όταν υπέγραψε στην ιταλική Μπρέσια. Εκεί πραγματοποίησε εξαιρετικές εμφανίσεις με αποτέλεσμα την επόμενη περίοδο να αποκτηθεί ως δανεικός από την Μπολόνια, όπου συνέχισε στο ίδιο υψηλό επίπεδο, "αναγκάζοντας" τους ιθύνοντες του ιταλικού συλλόγου να τον αποκτήσουν με κανονική μεταγραφή, το καλοκαίρι του 2012.
Μητροπολίτης Λεμεσού Αθανάσιος
Αρχιεπισκοπικές εκλογές
Ο μητροπολίτης Λεμεσού υπήρξε δύο φορές υποψήφιος για τον αρχιεπισκοπικό θρόνο της Εκκλησίας της Κύπρου. Τόσο το 2006 όσο και το 2022 έτυχε της ευρύτατης λαϊκής αποδοχής, όμως η Ιερά Σύνοδος εξέλεξε άλλον υποψήφιο.
Παναγιώτης Κονέ
Συλλογική καριέρα
Το καλοκαίρι του 2014 έπειτα από τον υποβιβασμό της Μπολόνια, πήρε μεταγραφή στην Ουντινέζε, το κόστος της οποίας έφτασε τα 5 εκατομμύρια ευρώ. Την 1η Φεβρουαρίου 2016 παραχωρήθηκε ως δανεικός στη Φιορεντίνα για έξι μήνες, ενώ περίπου έναν χρόνο αργότερα, τον Ιανουάριο του 2017, παραχωρήθηκε εκ νέου ως δανεικός για έξι μήνες στην ισπανική Γρανάδα.
Μητροπολίτης Λεμεσού Αθανάσιος
2006
Το Μάιο του 2006 και μετά τη μακροχρόνια, μη αναστρέψιμη ασθένεια του Αρχιεπισκόπου Χρυσοστόμου Α΄, συνήλθε Διευρυμένη Σύνοδος υπό τον Οικουμενικό Πατριάρχη Βαρθολομαίο στην Ελβετία, η οποία κήρυξε τον θρόνο της Αρχιεπισκοπής Κύπρου σε χηρεία. Έτσι ξεκίνησαν οι διαδικασίες για την εκλογή νέου Αρχιεπισκόπου με τον ίδιο υποψήφιο και με την λαϊκή ψήφο (όπου οι άρρενες Χριστιανοί Ορθόδοξοι της Κύπρου, σύμφωνα με τον τότε Καταστατικό Χάρτη, ψήφιζαν για το τριπρόσωπο) να δίνει στον τότε μητροπολίτη Πάφου Χρυσόστομο λίγο περισσότερο από 8%. Ανθυποψήφιοί του στο τριπρόσωπο εξελέγησαν ο Κύκκου Νικηφόρος και ο Λεμεσού Αθανάσιος.
Παναγιώτης Κονέ
Συλλογική καριέρα
Το καλοκαίρι του 2017 παραχωρήθηκε ξανά ως δανεικός, αυτή τη φορά στην ΑΕΚ, επιστρέφοντας στον αθηναϊκό σύλλογο έπειτα από 9 χρόνια. Τον Οκτώβριο του 2020, αποσύρθηκε από την ενεργό δράση.
Διεθνής καριέρα
Ο Κονέ έχει εκπροσωπήσει την Ελλάδα τόσο με την εθνική Νέων (τέσσερις συμμετοχές και ένα τέρμα), όσο και με αυτή των Ελπίδων (οκτώ συμμετοχές το διάστημα 2006-2008). Το ντεμπούτο του με την εθνική Ανδρών πραγματοποιήθηκε στις 17 Νοεμβρίου 2010 στον εκτός έδρας φιλικό αγώνα εναντίον της Αυστρίας, όπου το ελληνικό αντιπροσωπευτικό συγκρότημα επικράτησε 2-1.
Μητροπολίτης Λεμεσού Αθανάσιος
2006
Στην ψήφο των εκπροσώπων των πιστών, ο μητροπολίτης Κύκκου Νικηφόρος έλαβε 46 ψήφους, ο Αθανάσιος 45 και ο μητροπολίτης Πάφου Χρυσόστομος 9. Στην κάλπη των ex officio εκπροσώπων, ο Νικηφόρος πήρε 11 ψήφους, ο Λεμεσού 7 και ο Χρυσόστομος 12. Στην δεύτερη κάλπη των γενικών αντιπροσώπων ο μητροπολίτης Λεμεσού Αθανάσιος έλαβε 48 ψήφους και προκρίθηκε στην τελική φάση της ψηφοφορίας, ο Κύκκου 46 και ο Πάφου 6, τρεις δηλαδή λιγότερες από τον πρώτο γύρο. Στην κάλπη των ex officio, η οποία θα αναδείκνυε τον δεύτερο υποψήφιο Αρχιεπίσκοπο, ο Λεμεσού Αθανάσιος ενίσχυσε τον Πάφου Χρυσόστομο. Έτσι, τελικοί υποψήφιοι αναδείχθηκαν οι Μητροπολίτες Πάφου και Λεμεσού και ο Επίσκοπος Κύκκου έμεινε εκτός εκλογικής διαδικασίας. Μετά, όμως, ο Πάφου και ο Νικηφόρος ήλθαν σε συμφωνία και οι αντιπρόσωποι του Νικηφόρου ψήφισαν τον Χρυσόστομο για Αρχιεπίσκοπο. Οι εκλογές ολοκληρώθηκαν στις 5 Νοεμβρίου του 2006 με την εκλογή του Πάφου Χρυσοστόμου, ο οποίος έγινε Αρχιεπίσκοπος ως Χρυσόστομος Β΄.
Παναγιώτης Κονέ
Διεθνής καριέρα
Είχε συμπεριληφθεί από τον Φερνάντο Σάντος στην προεπιλογή της αποστολής για τα τελικά του Euro 2012, όμως δεν ήταν στην τελική 23άδα που συμμετείχε στη διοργάνωση, υπήρξε όμως μέλος της αποστολής που συμμετείχε στο Μουντιάλ του 2014 στη Βραζιλία, αγωνιζόμενος τρεις φορές.
Μητροπολίτης Λεμεσού Αθανάσιος
2022
Το 2022, μετά την εκδημία του Αρχιεπισκόπου Χρυσοστόμου Β΄, ο μητροπολίτης Λεμεσού συμμετείχε και πάλι ως υποψήφιος στις αρχιεπισκοπικές εκλογές. Η πρώτη φάση της διαδικασίας πραγματοποιήθηκε στις 18 Δεκεμβρίου, με εκλογή από το λαό για τον καταρτισμό του τριπροσώπου, σύμφωνα με το νέο Καταστατικό Χάρτη της Εκκλησίας. Ο Αθανάσιος ήρθε πρώτος στην προτίμηση του λαού με 35,68%, ακολουθούμενος από τους μητροπολίτες Πάφου Γεώργιο και Ταμασού Ησαΐα.
Παναγιώτης Κονέ
Προσωπική ζωή
Τον Μάιο του 2021, παντρεύτηκε τη σύντροφο του, Εύη Λέκκα και απέκτησαν μια κόρη, την Ανδριάνα.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Μπρέσια Κάλτσιο Κατηγορία:Ποδοσφαιριστές Μπολόνια ΦΚ 1909 Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Γρανάδα ΚΦ Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ουντινέζε Κάλτσιο Κατηγορία:Ποδοσφαιριστές Σέριε Α Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Γουέστερν Γιουνάιτεντ ΦΚ Κατηγορία:Πολιτογραφημένοι πολίτες της Ελλάδας Κατηγορία:Αλβανοί μετανάστες στην Ελλάδα Κατηγορία:Έλληνες αλβανικής καταγωγής
Μητροπολίτης Λεμεσού Αθανάσιος
‎Αντίθεση στην αυτοκεφαλία της νέας Εκκλησίας της Ουκρανίας
Τον Οκτώβριο του 2020, μαζί με τον μητροπολίτη Κύκκου Νικηφόρο, τον μητροπολίτη Ταμασού και Ορεινής Ησαΐα και τον Χωρεπίσκοπο Αμαθούντος Νικόλαο, ήταν ένας από τους τέσσερις ιεράρχες της Εκκλησίας της Κύπρου που επέκριναν τον προκαθήμενό της, Αρχιεπίσκοπο Χρυσόστομο Β', σχετικά με την αυτοκεφαλία που παραχωρήθηκε στην Ορθόδοξης Εκκλησίας της Ουκρανίας από τον Οικουμενικό Πατριάρχη Βαρθολομαίο.
Εξωτερικοί σύνδεσμοι
Αθανασιος
Νερά Καλύμνου
Τα Νερά ή η Νέρα είναι νησίδα της Δωδεκανήσου που βρίσκεται νότια της Καλύμνου και η έκτασή της είναι 0,456 τ. χλμ.. Είναι επισκέψιμη με καΐκια ή ιστιοπλοϊκά σκάφη και έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (Falco eleonorae), Falco naumanni, Πετρίτης (Falco peregrinus) και Αιγαιόγλαρος (Larus audouinii) από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγεται στο Δήμο Καλυμνίων. Ως οικισμός αναγνωρίστηκε το 2011.
Παραπομπές
6. ΝΗΣΙΔΑ ΝΕΡΑ,ΕΝΑΣ ΑΚΟΜΗ ΜΙΚΡΟΣ ΠΑΡΑΔΕΙΣΟΣ από τον ιστότοπο https://photographybysophiakaragianni.blogspot.com
Κατηγορία:Βραχονησίδες της Καλύμνου
Καμπριέρ (Ερώ)
Το Καμπριέρ (γαλλικά: Cabrières, οξιτανικά: Cabrièiras) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καμπριερουά (γαλλικά: Cabriérois).
Εξωτερικοί σύνδεσμοι
Κατηγορία:Κοινότητες του Ερώ
Ντένες ναντ Μακεντόνιγια
Το τραγούδι Ντένες ναντ Μακεντόνιγια (κυριλλικά: Денес над Македонија, Ελληνική μετάφραση: «Σήμερα πάνω απ' τη Μακεδονία») είναι ο εθνικός ύμνος της Βόρειας Μακεδονίας.
Οι στίχοι του τραγουδιού γράφηκαν από τον Βλάντο Μάλεσκι το 1941 και η μουσική είναι του Τόντορ Σκαλόφκσι. Χρησιμοποιήθηκε πρώτη φορά το 1944 ως ύμνος της  Σοσιαλιστικής Δημοκρατίας της Μακεδονίας στην ενιαία, τότε,  Σοσιαλιστική Ομοσπονδιακή Δημοκρατία της Γιουγκοσλαβίας και από το 1992 αποτελεί τον ύμνο της ανεξάρτητης Δημοκρατίας της Βόρειας Μακεδονίας.
Παραπομπές
Κατηγορία:Εθνικά σύμβολα της Βόρειας Μακεδονίας Κατηγορία:Εθνικοί ύμνοι Κατηγορία:Ιστορία της Γιουγκοσλαβικής Μακεδονίας κατά τον Β΄ Παγκόσμιο Πόλεμο
19 Ιουλίου
18 Ιουλίου | 19 Ιουλίου | 20 Ιουλίου
Ορθόδοξη Εκκλησία
Κατηγορία:Ημέρες του έτους
Threads
Το Threads είναι μια διαδικτυακή υπηρεσία κοινωνικής δικτύωσης που ανήκει στην αμερικανική εταιρεία τεχνολογίας Meta Platforms. Μέσα σε 24 ώρες από την κυκλοφορία του, το κοινωνικό δίκτυο έφτασε τους 30 εκατομμύρια εγγεγραμμένους χρήστες. Οι χρήστες του Threads (σημειωτέον ότι το δίκτυο θεωρείται ανταγωνιστικό του Twitter) μπορούν να δημοσιεύουν κείμενο και εικόνες, να απαντούν σε αναρτήσεις άλλων ή να πατούν μου αρέσει σε αναρτήσεις.
Η εφαρμογή πρόκειται αρχικά, σύμφωνα με το σχέδιο της εταιρείας, να λειτουργεί σε συνδυασμό με το Instagram. Στην πραγματικότητα οι χρήστες πρέπει να έχουν λογαριασμό Instagram για να εγγραφούν και πρέπει να χρησιμοποιούν το ίδιο όνομα. Μετά την εξαγορά του Twitter από τον Elon Musk, οι υπάλληλοι της Meta συζήτησαν αρχικά την επέκταση του χαρακτηριστικού Instagram Notes του Instagram. Οι εργαζόμενοι συζήτησαν επίσης τη δημιουργία μιας ξεχωριστής και ανεξάρτητης εφαρμογής εστιασμένης στο κείμενο, η οποία οδήγησε στο Threads. Η ανάπτυξη του Threads ξεκίνησε τον Ιανουάριο του 2023. Τον Μάρτιο του 2023 βγήκαν οι πρώτες πληροφορίες για την μελλοντική εφαρμογή και τον Ιούνιο το The Verge δημοσίευσε λεπτομέρειες μιας εσωτερικής συνάντησης που αφορούσε την εφαρμογή. Λεπτομέρειες σχετικά με το Threads κυκλοφόρησαν τον Ιούλιο και η Meta Platforms δημοσίευσε την εφαρμογή στο App Store στις 3 Ιουλίου με ημερομηνία κυκλοφορίας τις 6 Ιουλίου. Η επίσημη παρουσίαση της εφαρμογής έγινε στις 5 Ιουλίου για 100 χώρες, συμπεριλαμβανομένων των Ηνωμένων Πολιτειών, του Ηνωμένου Βασιλείου, της Αυστραλίας, της Νέας Ζηλανδίας, του Καναδά και της Ιαπωνίας, αλλά όχι ακόμα για την Ευρωπαϊκή Ένωση. Η εφαρμογή είναι διαθέσιμη στα λειτουργικά συστήματα iOS και Android.
Ιστορία
Μετά την εξαγορά του Twitter από τον Ίλον Μασκ τον Οκτώβριο του 2022, οι ανταγωνιστές του Twitter προσπάθησαν να επωφεληθούν από την μαζική έξοδο χρηστών από την πλατφόρμα. Τον Νοέμβριο οι υπάλληλοι της Meta Platforms συζήτησαν την επέκταση της διάθεσης του Instagram Notes —μιας επικείμενης κειμενοκεντρικής λειτουργίας του Instagram— αλλά και την κατασκευή μιας νέας πλατφόρμας όπου βάση θα δίνεται στο κείμενο και όχι στην εικόνα, όπως κάνει το Ίνσταγκραμ. Η ανάπτυξη του Threads ξεκίνησε τον Ιανουάριο του 2023. Το Moneycontrol, ινδικό μέσο ενημέρωσης, διέρρευσε πληροφορίες για το λεγόμενο "Εγχείρημα 92", τον Μάρτιο. Τον Ιούνιο του 2023, το The Verge δημοσίευσε λεπτομέρειες μιας εσωτερικής συνάντησης της Meta Platforms, όπου συζητήθηκε το «Εγχείρημα 92», η οποία περιγράφηκε σαν απάντηση της εταιρείας στο Τουίτερ.
Περαιτέρω λεπτομέρειες προέκυψαν για το Instagram Threads τον Ιούλιο, όταν ο προγραμματιστής Αλεσάντρο Παλούτσι έγραψε στο Twitter ότι το λεγόμενο "Εγχείρημα 92" κυκλοφόρησε στο Google Play Store ως Threads. Η εφαρμογή κατέβηκε από την πλατφόρμα αρκετές ώρες αργότερα, αλλά ο Παλούτσι δημοσίευσε πολλά στιγμιότυπα οθόνης των λειτουργιών της εφαρμογής. Στις 3 Ιουλίου, το Threads προστέθηκε, επίσημα πλέον, στο App Store με ημερομηνία κυκλοφορίας τις 6 Ιουλίου. Η δημοσιοποίηση του Threads έγινε εν μέσω αλλαγών από το Τουίτερ ως προς το πόσα "τιτιβίσματα" μπορεί να δει κάποιος σε μια μέρα. Η εφαρμογή έγινε επίσημα διαθέσιμη στις 5 Ιουλίου 2023, σε 100 χώρες, εξαιρουμένων των μελών της Ευρωπαϊκής Ένωσης, μέχρι να διευκρινιστούν ορισμένα θέματα σχετικά με την χρήση προσωπικών δεδομένων από την υπηρεσία.
Εμφάνιση και χαρακτηριστικά
Σχεδιασμένο ως πλατφόρμα συνομιλιών και κοινοποίησης κειμένων σε πραγματικό χρόνο, το Threads στοχεύει να παρέχει στους χρήστες μια εμπειρία παρόμοια με το Twitter, με έμφαση στις δημόσιες αναρτήσεις και κειμενοκεντρικές αναρτήσεις. Είναι στενά συνδεδεμένο και βασισμένο στο Instagram.
Λογαριασμοί
Οι λογαριασμοί στο Threads είναι στενά συνδεδεμένοι με τους λογαριασμούς του Instagram. Τα δύο δίκτυα μοιράζονται το ίδιο όνομα χρήστη, εικόνα προφίλ και όνομα, με τους χρήστες να μπορούν να αλλάξουν αυτά τα στοιχεία μόνο μέσω του Instagram. Οι χρήστες μπορούν επίσης να επιλέξουν ποιοι λογαριασμοί που ακολουθούν στο Instagram θα τους ακολουθούν και στο Threads. Οι χρήστες του Threads, σύμφωνα με δημοσίευμα, αναμένεται να έχουν το δικαίωμα να περιορίζουν τη δυνατότητα απαντήσεων σε μια ανάρτηση, πράγμα που σημαίνει ότι δεν θα κοινοποιηθεί η ανάρτηση και στο Instagram και θα παραμείνει μόνο εντός του Threads.
Διαθεσιμότητα
Όπως οι περισσότερες υπηρεσίες κοινωνικής δικτύωσης, το Threads προσφέρεται μέσω στις πλατφόρμες iOS της Apple και Android της Google.
Η εφαρμογή έχει μπλοκαριστεί από την ιρανική κυβέρνηση όπως και το Twitter.
Εξωτερικοί σύνδεσμοι
Κατηγορία:Μέσα κοινωνικής δικτύωσης
Παράδοξο των διδύμων
Γενικά παράδοξο χαρακτηρίζεται κάθε φαινόμενο το οποίο φαίνεται ν’ αντιβαίνει τους κανόνες της κοινής λογικής, επειδή δίνει την εντύπωση ότι περιέχει κάποια αντιφατικά στοιχεία. Στην πραγματικότητα τα διάφορα παράδοξα εξηγούνται με τους φυσικούς νόμους.
Εισαγωγή
Οι καθημερινές μας εμπειρίες για την ταχύτητα κίνησης διαφόρων σωμάτων περιορίζονται σε ταχύτητες πολύ μικρότερες απ’ εκείνη του φωτός. Η νευτώνεια μηχανική και οι πρώτες ιδέες για το χωροχρόνο αποσκοπούσαν στην ερμηνεία της κίνησης των σωμάτων αυτών. Ο στόχος αυτός ήρθε σε πέρας με μεγάλη επιτυχία ερμηνεύοντας πράγματι ένα πολύ μεγάλο φάσμα φαινομένων. Η Νευτώνεια μηχανική εξηγεί με μεγάλη επιτυχία φαινόμενα χαμηλών ταχυτήτων, αλλά αποτυγχάνει και δεν μπορεί να εξηγήσει φαινόμενα που γίνονται σε ταχύτητες πλησίον εκείνης του φωτός. Πειραματικά έχει αποδειχτεί ότι η ισχύς της νευτώνειας μηχανικής είναι περιορισμένη.
Στο θέμα μας εδώ θα δώσουμε έμφαση μόνο στις επιπτώσεις της ειδικής θεωρίας της σχετικότητας του Αϊνστάιν όσο αφορά το χρόνο (παράδοξο διδύμων).
Η αρχή της σχετικότητας
Για να περιγράψουμε ένα φυσικό γεγονός πρέπει να ορίσουμε ένα σύστημα αναφοράς. Είναι γνωστό ότι απόλυτη ακινησία ή κίνηση δεν εννοείται. Ένα σώμα λέμε ότι κινείται, όταν αλλάζει θέση σε σχέση με ένα σύστημα συντεταγμένων το οποίο εμείς θεωρούμε ακίνητο (σύστημα αναφοράς). Εάν πάρουμε ένα σώμα που δεν επιδρά με κανένα άλλο σώμα, τότε υπάρχει κάποιο σύστημα αναφοράς, ως προς το οποίο το σώμα αυτό είτε είναι ακίνητο είτε κινείται ευθύγραμμα ομαλά. Το σύστημα αυτό το ονομάζουμε αδρανειακό σύστημα αναφοράς. Ένα τέτοιο αδρανειακό σύστημα είναι για παράδειγμα το σύστημα των μακρινών αστέρων, αφού η αλληλεπίδραση ενός σώματος με αυτά θεωρείται αμελητέα.
Προτού μελετήσουμε ένα απ’ τ’ αποτελέσματα της ειδικής θεωρίας της σχετικότητας, εκείνο της σχετικότητας του χρόνου, πρέπει να καταλάβουμε πως περιγράφεται ένα γεγονός, από έναν παρατηρητή που βρίσκεται σ’ ένα αδρανειακό σύστημα αναφοράς. Γνωρίζουμε απ’ την ίδια θεωρία ότι για να περιγράψουμε ένα γεγονός χρειαζόμαστε 4 συντεταγμένες, 3 για το χώρο (μήκος, πλάτος, ύψος) και μια για το χρόνο (χωροχρόνος). Παρατηρητές που βρίσκονται σε διαφορετικά αδρανειακά συστήματα αναφοράς θα περιγράψουν το γεγονός με διαφορετικές συντεταγμένες χωροχρόνου. Υποθέστε δύο παρατηρητές Α, και Β σε δύο διαφορετικές κορυφές με συγχρονισμένα τα ρολόγια τους. Ο παρατηρητής Α κάποια χρονική στιγμή ( t = x) στέλνει ένα σήμα φωτός και καταγράφεται από το ρολόι του. Επειδή το φως δε φτάνει “ακαριαία” στον παρατηρητή Β αυτός το καταγράφει με μία καθυστέρηση ίση με r / c, όπου r είναι η απόσταση των δύο κορυφών και c η ταχύτητα του φωτός. Ο χρόνος αυτός είναι πάρα μα πάρα πολύ μικρός αλλά πάντοτε πεπερασμένος, συνεπώς και μετρήσιμος. Επομένως για να είναι συγχρονισμένο το δεύτερο ρολόι πρέπει να δείχνει χρόνο ίσο με r/c τη στιγμή που θα φτάσει το σήμα σ’ αυτόν. Καθώς προχωράμε στο θέμα μας θα παρατηρήσουμε ότι τ’ αποτελέσματα αυτά της θεωρίας του Einstein στη σχετική κίνηση βρίσκονται σε άμεση αντίθεση με τις απόψεις που έχουμε για το χώρο αλλά και το χρόνο. Θα δούμε ότι : “Η απόσταση ανάμεσα σε δυο σημεία καθώς και το χρονικό διάστημα ανάμεσα σε δυο γεγονότα εξαρτάται απ’ το σύστημα αναφοράς στο οποίο γίνεται η μέτρηση, δεν υπάρχουν δηλαδή έννοιες του απόλυτου μήκους ή απόλυτου χρόνου”.
Η σχετικότητα του χρόνου
Είδαμε ότι παρατηρητές που βρίσκονται σε διαφορετικά αδρανειακά συστήματα θα βρίσκουν πάντοτε κατά τις μετρήσεις διαφορετικές τιμές για το χρονικό διάστημα που διέρρευσε μεταξύ δύο συμβάντων. Αυτό μπορούμε να το καταλάβουμε καλύτερα εάν θεωρήσουμε ένα βαγόνι που κινείται προς τα δεξιά με ταχύτητα u (σχήμα 1.). Το εσωτερικό της οροφής του βαγονιού έχει έναν καθρέπτη και ο παρατηρητής Α’ ακίνητος ως προς το βαγόνι κρατά ένα λέιζερ σε απόσταση d απ’ τον καθρέπτη. Σε μια στιγμή το λέιζερ εκπέμπει προς την κατεύθυνση του καθρέπτη ένα παλμό φωτός (γεγονός 1). Μετά από λίγο αφού ανακλαστεί στον καθρέπτη επιστρέφει πίσω στο λέιζερ (γεγονός 2). Ο παρατηρητής Α’ έχει ένα ρολόι και μετράει το χρονικό διάστημα Δt’ που διέρρευσε ανάμεσα στα δύο γεγονότα. Γνωρίζουμε ότι η ταχύτητα του παλμού του φωτός είναι c. Επομένως για να βρούμε το χρόνο ώσπου το φως να μεταβεί απ’ το λέιζερ στον καθρέπτη και να επιστρέψει στο λέιζερ, θα χρησιμοποιήσουμε τον τύπο της ταχύτητας,
(1)
όπου :
u = ταχύτητα
s = διανυθείσα απόσταση
t = χρόνος
αντικαθιστώντας και λύνοντας ως προς t βρίσκουμε :
(Βασικό να σημειώσουμε ότι ο παρατηρητής Α’ χρησιμοποίησε ένα μόνο ρολόι που είναι ακίνητο (βρίσκεται στο ίδιο σημείο του συστήματος αναφοράς του κινούμενου οχήματος).
Θεωρούμε τώρα τα ίδια γεγονότα αλλά από τη σκοπιά του παρατηρητή Β’ που βρίσκεται στο έδαφος ακίνητος. Σύμφωνα με τον παρατηρητή Β’ ο καθρέπτης και το λέιζερ κινούνται προς τα δεξιά με ταχύτητα u μαζί με το τραίνο. Μέχρι τη στιγμή που ο παλμός θα φτάσει στον καθρέπτη, ό καθρέπτης θα έχει κινηθεί προς τα δεξιά κατά μια απόσταση ίση με από (1) και (2) (3)
Δt = Το χρονικό διάστημα που κατά τον παρατηρητή Β απαιτείται ώσπου ο παλμός του φωτός να φτάσει απ’ το λέιζερ στον καθρέπτη και να επιστρέψει στο λέιζερ.
Συγκρίνοντας τα δύο σχήματα θα διαπιστώσουμε ότι κατά τον παρατηρητή Β’ η διαδρομή του παλμού είναι μεγαλύτερη απ’ εκείνη που νομίζει ο παρατηρητής Α’ !
Σύμφωνα με το 2ο αξίωμα της σχετικότητας και οι δύο παρατηρητές πρέπει να μετρούν την ίδια ταχύτητα φωτός c. Επειδή κατά τον παρατηρητή Β’ η διαδρομή του φωτός είναι μεγαλύτερη, τότε και το χρονικό διάστημα Δt που μετράει στο ακίνητο σύστημα πρέπει να είναι μεγαλύτερο από το χρονικό διάστημα Δt’ που μετράει ο παρατηρητής Α’ στο κινούμενο σύστημα.
Για να βρούμε τη σχέση ανάμεσα στα δύο χρονικά διαστήματα θεωρούμε το ορθογώνιο τρίγωνο (σχήμα 3.) Εφαρμόζοντας το πυθαγόρειο θεώρημα βρίσκουμε :
(4)
Λύνοντας ως προς Δt βρίσκουμε :
(5)
Βάση της (2) η (5) γίνεται :
(6)
Τα δύο γεγονότα που παρατηρεί ο Β’ συμβαίνουν σε δύο διαφορετικά σημεία του χώρου και για να μετρήσει το Δt, πρέπει να χρησιμοποιήσει δύο συγχρονισμένα ρολόγια που βρίσκονται σε δύο διαφορετικά σημεία στο σύστημα αναφοράς του. Βλέπουμε από την εξίσωση (6) ότι το Δt του παρατηρητή Α στο ακίνητο σύστημα αναφοράς είναι μεγαλύτερο από το Δt’ του Β στο κινούμενο σύστημα. Δηλαδή :
Δt > Δt’
Το φαινόμενο αυτό λέγεται διαστολή χρόνου. Το Δt’ λέγεται ιδιόχρονος.
Η διαστολή του χρόνου είναι ένα φαινόμενο που έχει επιβεβαιωθεί πειραματικά.
Αφού εξηγήσαμε το φαινόμενο της διαστολής του χρόνου ερχόμαστε στην ανθρώπινη εφαρμογή του με το υποθετικό πείραμα του ταξιδιού των διδύμων.
Το παράδοξο των διδύμων
Ένα πολύ ενδιαφέρον αποτέλεσμα της διαστολής το χρόνου είναι το λεγόμενο παράδοξο των διδύμων.
Θεωρούμε δύο 20άχρονους δίδυμους το Σταμάτη και το Γρηγόρη. Ο Γρηγόρης μπαίνει σ’ ένα διαστημόπλοιο το έτος 2008 και ταξιδεύει σ’ ένα μακρινό αστέρι που απέχει απ’ τη Γη 30 έτη φωτός με ταχύτητα πολύ κοντά σ’ εκείνη του φωτός. Αφού φτάσει στον προορισμό του επιστρέφει αμέσως στη Γη με την ίδια ακριβώς ταχύτητα. Όταν φτάνει στη Γη εκπλήσσεται με τις αλλαγές που βλέπει γύρω του. Οι πόλεις γύρω του έχουν αλλάξει, ο τρόπος ζωής των ανθρώπων έχει αλλάξει κι αυτός καθώς νέες τεχνολογίες έχουν μπει στη ζωή του, αλλά και άλλα πολλά. Η μεγαλύτερη έκπληξη όμως τον περιμένει όταν πηγαίνει στο σπίτι του δίδυμου αδερφού του Σταμάτη. Αντί να δει ένα παλικάρι 31 ετών (που είναι η ηλικία του) βλέπει ένα παππούλη με δύο εγγόνια στην ηλικία που είχε όταν ξεκίνησε το ταξίδι του! Ο Σταμάτης βλέποντας το δίδυμο αδερφό του τον αναγνωρίζει φυσικά αμέσως και ανοίγει την αγκαλιά του να τον υποδεχτεί :
“Καλωσόρισες Γρηγόρη ! Πως ήταν το ταξίδι ;” λέει ο Σταμάτης. “Ένα ταξίδι στο διάστημα είναι μια εκπληκτική εμπειρία. Βλέπεις υπέροχους κόσμους που δε τους φαντάζεσαι καν… αλλά μια στιγμή ο Σταμάτης που είναι ;” “ΕΓΩ ΕΙΜΑΙ, τόσο πολύ άλλαξα ;!” απαντά ο Σταμάτης. “Τι ‘κακό’ σε βρήκε και φαίνεσαι σαν να ‘σαι 80άρης;” ρωτά ο Γρηγόρης. “Μα ΕΙΜΑΙ 80 ετών, βρισκόμαστε στο έτος 2068…”
Ο Γρηγόρης λιποθυμά και ο Σταμάτης τον αρχίζει “στα χαστούκια” για να τον συνεφέρει !
Ας το δούμε όμως απ’ τη σκοπιά της επιστήμης :
Είναι φυσικό ν’ αναρωτηθούμε “ποιος από τους δίδυμους αδερφούς ταξίδεψε με ταχύτητα πλησίον εκείνης του φωτός” διότι αυτός θα είναι που δε θα γέρασε. Στο σύστημα αναφοράς του Σταμάτη αυτός έμεινε στη Γη ενώ ο Γρηγόρης έφυγε για το ταξίδι. Απ’ την άλλη πλευρά κάποιος άλλος από αλλού μπορεί να πει ότι ο Σταμάτης μαζί με τη Γη ταξίδεψε με την προαναφερθείσα ταχύτητα και κατόπιν επέστρεψαν. Ακριβώς αυτό είναι το φαινομενικά παράδοξο.
Για να το λύσουμε πρέπει να επιστήσουμε την προσοχή μας στο γεγονός ότι, το σύστημα αναφοράς του Γρηγόρη αλλάζει κατάσταση από την αδράνεια δύο φόρες, ενώ το σύστημά αναφοράς του Σταμάτη είναι συνεχώς αδρανές, δηλ δεν αλλάζει η κινητική του κατάσταση. Το φαινομενικά λοιπόν αυτό παράδοξο εξηγείται στα πλαίσια της ειδικής θεωρίας της σχετικότητας.
Επίλογος
Δύο μεγάλες επαναστάσεις δημιούργησαν τη μοντέρνα φυσική : Η θεωρία της σχετικότητας και η κβαντική φυσική. Η πρώτη είναι μια θεωρία για το χώρο, το χρόνο και την κίνηση ενώ η δεύτερη περιγράφει τη συμπεριφορά της ύλης σε μοριακό, ατομικό αλλά και υποατομικό επίπεδο (ηλεκτρόνια, πρωτόνια, νετρόνια, κουάρκς, κ.α.). Οι συνέπειές τους είναι αινιγματικές αλλά και βαθιές. Ένα απ’ τα “θύματα” της ειδικής θεωρίας της σχετικότητας είναι η αντίληψη ότι ο χρόνος είναι απόλυτος και οικουμενικός (Newton). Ο Αϊνστάιν απέδειξε, όπως είδαμε, ότι ο χρόνος είναι ελαστικός και συστέλλεται ή διαστέλλεται εξαιτίας της κίνησης. Κάθε παρατηρητής έχει την προσωπική του κλίμακα ροής χρόνου που είναι διαφορετική για κάποιον άλλο. Αυτή η “αλλόκοτη” συμπεριφορά του χρόνου ανοίγει το δρόμο για ταξίδια στο χρόνο, που έτσι κι αλλιώς κάνουμε στιγμή – στιγμή, αλλά σε κάποιους άλλους επιτρέπει να φτάνουν γρηγορότερα ! (παράδοξο διδύμων). Αρκεί να σκεφτούμε ότι ο Γρηγόρης “έχασε” 49 χρόνια γήινων πεπραγμένων ! Η στάση του φυσικού απέναντι στο χρόνο έχει επηρεαστεί πολύ απ’ τις εμπειρίες του (πειραματική επιβεβαίωση διαστολής του χρόνου) με αποτέλεσμα να επαναλαμβάνει τα λόγια από το φιλοσοφικό μυθιστόρημα του Βολταίρου “Το πεπρωμένο” : “''Τίποτα δεν είναι πιο μεγάλο, αφού αυτός είναι το μέτρο της αιωνιότητας. Τίποτα δεν είναι πιο μικρό αφού δε φτάνει για τα σχέδιά μας. Τίποτα δεν είναι πιο μακρύ γι’ αυτόν που περιμένει, για τον άρρωστο που πονάει. Τίποτα δεν είναι πιο σύντομο γι’ αυτόν που είναι ευτυχισμένος. Εκτείνεται μέχρι το άπειρο σιγά – σιγά. Όλοι οι άνθρωποι τον παραμελούν και όλοι λυπούνται για την απώλειά του. Τίποτα δε γίνεται χωρίς αυτόν. Μας κάνει να ξεχνάμε ό,τι είναι ανάξιο για το μέλλον ενώ χαρίζει την αθανασία στα άξια !'' ”
Βιβλιογραφία - Αναφορές
2. Κλίφορντ Μ. Ουίλλ: Είχε δίκιο ο Αϊνστάιν ; Πανεπιστημιακές Εκδόσεις Κρήτης, 1994
3. Στίβεν Χόκινγκ: Το χρονικό του χρόνου (Από τη μεγάλη έκρηξη ώς τις μαύρες τρύπες). Εκδόσεις Κάτοπτρο, 1988
4. Κώστας Καπνισάκης: Διανυσματικός λογισμός. Εκδόσεις Gutenberg, 1985
5. Άρθουρ Μπάιζερ: Σύγχρονη Φυσική (σε μετάφραση : Αθηνά Πάκου και Νικόλαου Νικολή), 2002
6. Εγκυκλοπαίδεια Γιοβάνη
7. Αλέξανδρος Σταυρόπουλος: Η ζωή σ' επίπεδο μορίων. Αθήνα, 1991
8. https://web.archive.org/web/20070531042435/http://www.physics.uoi.gr/courses/atmo/sxetikotita.doc
Εξωτερικοί σύνδεσμοι
Διαστολή χρόνου Κατηγορία:Χρόνος Κατηγορία:Άλμπερτ Αϊνστάιν Κατηγορία:Ειδική σχετικότητα
Sonic the Hedgehog (βιντεοπαιχνίδι, 2006)
Το Sonic the Hedgehog είναι βιντεοπαιχνίδι πλατφόρμας που κυκλοφόρησε το 2006 για Xbox 360 και Playstation 3 απ' την Sega και την Sonic Team, με σκοπό η Sega να γιορτάσει τα 15 χρόνια από την πρώτη εμφάνιση της μασκότ της του Σόνικ. Το παιχνίδι λόγω του ονόματός του, για να ξεχωρίζει από παλαιότερα παιχνίδια της σειράς, από κόμικς, από κινούμενα σχέδια και φυσικά από τον ίδιο τον χαρακτήρα, λέγεται αλλιώς Sonic 06, Sonic 2K6, Sonic 360 ή Sonic Next Gen.
Σενάριο
Το σενάριο του παιχνιδιού ακολουθεί τους τρεις διαφορετικούς χαρακτήρες Σόνικ, Σάντοου και τον (καινούργιο) Σίλβερ. Όταν οι ιστορίες και των τριών χαρακτήρων τερματιστούν θα ξεκλειδωθεί το Τελευταίο Επεισόδιο.
Την επόμενη μέρα ο Σόνικ συναντιέται με τον φίλο του τον Τέηλς και πηγαίνουν μαζί να βρούνε την Ελίζ. Ο Σόνικ και ο Τέηλς βρίσκουν την Ελίζ και παλεύουν μ' ένα ρομπότ Έγκμαν. Αργότερα στην επιστροφή ο Σόνικ λέει στην Ελίζ να χαμογελάει και ότι είναι το όλο αυτό που χρειάζεται. Η Ελίζ εξηγεί στον Σόνικ για τη φλόγα της καταστροφής που θέλει ν' απελευθερώσει ο Έγκμαν και να σχηματίσει το Σολάρις, τον θεό ήλιο και ότι αυτή κρύβει το μυστικό της δύναμης αυτής.
Όταν γύρισαν στη Σολιάννα ένας σκαντζόχοιρος ονόματι Σίλβερ ο οποίος έχει τηλεκινητικές δυνάμεις επιτέθηκε στον Σόνικ. Ο Σίλβερ αποκαλεί τον Σόνικ Ίμπλις Τρίγκερ και σκοτώνοντάς τον πιστεύει ότι θα προστατέψει το μέλλον. Ενώ οι δυο τους παλεύανε, ο Έγκμαν απήγαγε ξανά την Έλιζ, ο Σόνικ έτρεξε να τη σώσει αλλά ο Σίλβερ τον έριξε κάτω και πήγε να τον σκοτώσει. Την τελευταία στιγμή ήρθε η φίλη του Σόνικ η Έιμυ και σταμάτησε τον Σίλβερ, ο Σόνικ την ευχαρίστησε και έφυγε. Μετά ο Σόνικ συναντήθηκε με τον Τέηλς και τον Νάκλς. Οι τρεις τους πήγαν στη βάση του Έγκμαν, ο Σόνικ θα έδινε το Σμαράγδι του Χάους στον Έγκμαν μ' αντάλλαγμα αυτός να του δώσει πίσω την Έλιζ. Ο Έγκμαν απέρριψε την υπόσχεσή του και παγίδεψε το τρίο σε μια χρονοδίνη όπου τους έστειλε σ' ένα μακρινό και κατεστραμμένο μέλλον.
Ο Σόνικ, ο Τέηλς και ο Νακλς συναντήθηκαν με τον Σάντοου και τη Ρούζ που είχαν παγιδευτεί και αυτοί σ' αυτό το κατεστραμμένο μέλλον. Για να γυρίσουν πίσω πρέπει να ανοίξουν μια πύλη στο χωροχρόνο η οποία θα προκληθεί αν ο Σόνικ και ο Σάντοου κάνουν Ελεγκτή Χάους μαζί. Οι δύο ομάδες χωρίστηκαν για να βρουν τα Σμαράγδια του Χάους, μετά πάλεψαν μ´ένα τέρας ονόματι Ίμπλις, αφού οι φίλοι μας νίκησαν αυτό το τέρας γύρισαν στο παρόν.
Όταν γύρισε ο Σόνικ έσωσε την Έλιζ αλλά ο Σίλβερ του επιτέθηκε ξανά, ο Έγκμαν ξαναπήγαγε την Έλιζ. Ο Σίλβερ παραλίγο να σκοτώσει τον Σόνικ αλλά επενέβη ο Σάντοου και πάλεψε με τον Σίλβερ, ενώ ο Σόνικ έτρεχε να σώσει την Έλιζ.
Αφού έτρεξε μέσα στο δάσος ο Σόνικ είπε στην Έλιζ να γυρίσουν πίσω στο κάστρο της Σολιάννα. Αφού κάθισαν σε μια λίμνη, φύγανε μετά από λίγο.
Ο Doctor Eggman επιτέθηκε ξανά και απείλησε να καταστρέψει τη Σολιάννα, η Ελίζ παραδόθηκε στον Έγκμαν. Ο Έγκμαν είπε στην Έλιζ ότι χρειάζεται τα 7 Σμαράγδια του Χάους και τη Φλόγα της Καταστροφής για να ξυπνήσει το Σολάρις και να χρησιμοποιήσει τη δύναμη του για να ελέγχει ολόκληρο το χωροχρόνο.
Ο Σόνικ πηγαίνοντας να σώσει την Ελίζ συνάντησε τον Σίλβερ, αλλά αντί να του επιτεθεί συμμάχησε μαζί του για να τον βοηθήσει να σώσει την Ελίζ. Το σκάφος όμως του Έγκμαν καιγόταν και ανατινάχτηκε προκαλώντας έτσι το θάνατο και του Έγκμαν και της Ελίζ. Ο Σόνικ και ο Σίλβερ χρησιμοποίησαν Ελεγκτή Χάους ώστε ο Σόνικ να γυρίσει πίσω και να σώσει την Ελίζ. Ο Σόνικ έσωσε την Ελίζ και νίκησε τον Έγκμαν για άλλη μια φορά.Εν τω μεταξύ μετά την συντριπτική νίκη του Σόνικ που έδωσεέσωσε την Ελις βαδίζουν στις πεδιάδες ενώ εμφανίζεται από πίσω τους ο Μέφιλις χωρίς να το καταλάβουν άμεσα, ο Μέφιλις με το Lance Dark Chaos (ισχυρό λέιζερ) σκοτώνει τλτον Σόνικ για να στεναχωρήσει την Ελίζ και να κλάψει για να βγει από μέσα της ο Ίμπλις και να ενωθούν ως ένα ενιαίο πλάσμα το Σολάρις. Μόλις τον σκοτώνει ο Μέφιλις γελάει σαρκαστικά και τελικά η Ελίζ κλαίει για τον χαμό του Σόνικ (ξεχνώντας βέβαια την υπόσχεση του πατέρα της να μην κλάψει ποτέ για κανέναν λόγο) και απελευθερώνεται από μέσα της ο Ίμπλις, ενώ ενώνονται σεκαι γίνονται Σολάρις ο ουρανός μαυρίζει και το κλίμα αλλάζει δραματικά. Δια μαγείας όλοι οι χαρακτήρες της σειράς (Νακλς, Έιμυ, Σίλβερ, Ρουζ, Σάντοου, Έγκμαν) βρίσκονται μαζί απορημένοι για το τι έχει συμβεί, τότε ο δόκτωρ Έγκμαν λέει πως είναι εξαιτίας του Σολάρις και την απελευθέρωση του Ίμπλις, αμέσως μετά όλοι βλέπουν τον Σόνικ πεθαμένο δίπλα από την Ελίζ και σπαράζονταιη Έιμυ σπαράζεται στο κλάμα για τον χαμό του, καιεπίσης σκέφτονται για το πως μπορούν να νικήσουν το Σολάρις. Η Ελίζ αισθάνεται την ψυχή του Σόνικ και ενθαρρύνει πως δεν είναι αργά, ο Σίλβερ προτείνει να βρούνε τα 7 Σμαράγδια του Χάους για να φέρουν τοξτον Σόνικ στη ζωή μέσω της δύναμης των σμαραγδιών. Εν τω μεταξύ, οι φίλοι ενώθηκαν για να βρουν τα Σμαράγδια ενώ η πριγκίπισσα πρόσεχε τον Σόνικ. Μόλις μαζέψουν τα Σμαράγδια του Χάους ο Σόνικ επανέρχεται στη ζωή μαζί με ένα φιλί από την Ελίζ αλλά αυτή τη φορά ως Σούπερ Σόνικ, τότε ο Σόνικ μαζί με την βοήθεια του Σάντοου και του Σίλβερ νικούν το Σολάρις και σώζουν τον κόσμο. Μόλις το Σολάρις γίνεται στην αρχική του μορφή δηλαδή σε φλόγα η Ελίζ σβήνει τη φλόγα για πάντα και όλα επανέρχονται πίσω στην τελετή στέψης της πριγκίπισσας Ελίζ και η συνάντηση με τον Σόνικ και όλα τα γεγονότα δεν θα γίνει ποτέ λόγω της φλόγας του Σολάρις. Πάντως πριν το τέλος η Ελίζ ένιωσε κάτι μέσα της αλλά συνέχισε κανονικά η τελετή. Αυτό που ένιωσε ήταν η παρουσία του Σόνικ.
Υποδοχή
Το παιχνίδι πήρε αρνητικές κριτικές, καθώς είχε προβλήματα με την κάμερα και τον χειρισμό και γενικώς βγήκε από τα πιο αποτυχημένα παιχνίδια της σειράς.
Κατηγορία:Sonic Κατηγορία:Βιντεοπαιχνίδια του 2006 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια πλατφόρμας Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια ανεπτυγμένα στην Ιαπωνία
Αντιπλοίαρχος
Ο Αντιπλοίαρχος (Ανπχος) είναι βαθμός ανώτερου αξιωματικού (OF-4) στο Ελληνικό Πολεμικό Ναυτικό και στο Λιμενικό Σώμα − Ελληνική Ακτοφυλακή, το διακριτικό του είναι χρυσό. Ο αντιπλοίαρχος είναι αντίστοιχος του αντισυνταγματάρχη στο πεζικό, του αντισμήναρχου στην πολεμική αεροπορία, του Αστυνομικού Υποδιευθυντή, της Ελληνικής Αστυνομίας και του Αντιπύραρχου στην Πυροσβεστική. Ο βαθμός του Αντιπλοίαρχου είναι ανώτερος του Πλωτάρχη και κατώτερος του Πλοίαρχου.
Στους αγγλόφωνους στρατούς ο αντίστοιχος βαθμός καλείται Commander.
Δείτε επίσης
Κατηγορία:Στρατιωτικοί βαθμοί
Υδραία Πέλλας
Η Υδραία είναι πεδινός οικισμός της Κεντρικής Μακεδονίας στην Περιφερειακή Ενότητα Πέλλας (πρώην νομό) σε υψόμετρο 120 μέτρα. .
Γενικά
Η Υδραία βρίσκεται 23 χλμ. βόρεια της Έδεσσας και 3 χλμ. νοτιοανατολικά από την Αριδαία. Είναι πολύ μικρός οικισμός σε έκταση, δίπλα στη δυτική όχθη του Αλμωπαίου ποταμού (Μογλενίτσας) και την βόρεια του παραπόταμού του Ασπροποτάμου (Μπέλιτσας). Το όνομα του προέρχεται από τα πολλά νερά και τις πηγές που διαθέτει η περιοχή. Στο χωριό υπάρχει η εκκλησία του Αγίου Αθανασίου που είναι ο πολιούχος του, ένα νηπιαγωγείο, ένα γήπεδο και μία τοπική ομάδα ποδοσφαίρου, ο Άρης Υδραίας. Διαθέτει ακόμα πάρκα και υδραγωγείο που διοχετεύει νερό σε όλο το χωριό. Ο οικισμός αυτός υπαγόταν στον Δήμο Αριδαίας έως το 2011 και με την εφαρμογή του προγράμματος «Καλλικράτης» εντάχθηκε στον δήμο Αλμωπίας και η παλιότερη ονομασία μέχρι το 1922 ήταν Βόλτσιτσα. Σύμφωνα με την απογραφή του 2011 ο πληθυσμός της Υδραίας είναι 496 κάτοικοι.
Αξιοθέατα
Ανάμεσα από στην Υδραία και στη Χρυσή βρίσκονται τα ερείπια από το κάστρο των Μογλενών ονομασία σλαβικής προέλευσης ή κάστρο της Χρυσής. Παλαιότερα το χωριό Χρυσή και τα περίχωρα ονομάζονταν Μογλενά ήταν από τους πρώτους οικισμούς που δημιουργήθηκαν και οχυρώθηκαν στα πρώιμα βυζαντινά χρόνια. Το κάστρο καλύπτει περίπου 40 μέτρα έκταση στρεμμάτων. Οι πρώτες έρευνες του χώρου έγιναν το 1985-1987, τότε εντοπίστηκε η περίμετρος του κάστρου, αποκαλύφθηκε το νοτιοανατολικό τμήμα των τειχών, τρεις πύργοι και δύο ναοί που χρονολογούνται στον 10ο - 13ο αι. Πιθανολογείται πως ήταν η Μητρόπολη των Μογλενών. Οι πρόσφυγες που κατέφτασαν μετά το 1922 χρησιμοποίησαν αρκετό από το οικοδομικό υλικό του κάστρου και της εκκλησίας προκειμένου να καταφέρουν να εφοδιαστούν με υλικά για την οικοδόμηση των κατοικιών τους. Το κάστρο της Χρυσής ανακηρύχθηκε επίσημα αρχαιολογικός χώρος το 1980. Στο βιβλίο της Πηνελόπης Δέλτα Τον καιρό του Βουλγαροκτόνου αναβιώνεται η ιστορία των Μογλενών και της κατάληψης της πόλης από τον Βασίλειο τον Βουλγαροκτόνο.
Μεταφορές
Σε κοντινή απόσταση από την Υδραία βρίσκεται η Επαρχιακή οδός 1 του Νομού Πέλλας, η οποία την συνδέει με την Αριδαία, την Ξιφιανή, την Άψαλο, τη Σωτήρα και την Έδεσσα.
Κλίμα
Το κλίμα της Υδραίας είναι Ηπειρωτικό με Υγρασία με ήπια καλοκαίρια, το οποίο είναι υγρό όλον τον χρόνο. Τον χειμώνα (Ιανουάριος), κατά μέσον όρο η θερμοκρασία φτάνει τους 5 βαθμούς Κελσίου, ενώ το καλοκαίρι (Ιούλιος) 26,5. Οι βροχοπτώσεις είναι αρκετά συχνές, συχνά με καταιγίδες, ενώ παρατηρούνται και χαλαζοπτώσεις, ακόμη και το καλοκαίρι. Οι άνεμοι μπορούν να φτάσουν ταχύτητες μέχρι και 3 m/sec.
Παραπομπές
Κατηγορία:Δήμος Αλμωπίας Κατηγορία:Χωριά του νομού Πέλλας
Μεδεών
Με το όνομα Μεδεών συναντώνται οι παρακάτω αρχαίες ελληνικές πόλεις:
Κατάλογος έργων του Ουίλλιαμ Τέρνερ
Η σελίδα αυτή περιέχει εικονογραφημένο κατάλογο των έργων του Ουίλλιαμ Τέρνερ.
Κατηγορία:Κατάλογοι έργων τέχνης
Ειρηνοδικείο
Ιστορικά Στοιχεία
Τα ειρηνοδικεία ήταν αρχικώς δικαστήρια γαλλικής καταγωγής. Συστήθηκαν στη Γαλλία, κυρίως από το 1790, με βασικό σκοπό να διαφυλάσσουν την ειρήνη και την ομόνοια μεταξύ των πολιτών και να καταπαύουν τις ήσσονος σημασίας έριδες με ταχύτητα και χωρίς πολύπλοκες διατυπώσεις. Γι’ αυτό στον ειρηνοδίκη είχαν ανατεθεί, εκτός από τα αμιγώς δικαιοδοτικά, και συμβιβαστικά καθήκοντα (βλ. σχετικώς Οικονομίδου / Λιβαδά, Εγχειρίδιον πολιτικής δικονομίας, 7η έκδ., α’ τόμ., 1924, ανατ. 1988, σ. 131-132 Ευκλείδου / Παπαδοπούλου, Ερμηνεία της πολιτικής δικονομίας, 3η έκδ., α’ τόμ., σ. 99-100).
Από την σύσταση του νέου Ελληνικού Κράτους κρίθηκε απαραίτητη η δημιουργία Δικαστηρίων, στα οποία θα μπορούσε εύκολα να προσφύγει ο πολίτης και τα οποία θα απέδιδαν άμεση, ανάλογη των αναγκών και σε κάθε περίπτωση Ειρηνοποιό Δικαιοσύνη.
Με το ψήφισμα της 30ης Απριλίου 1822 "περί δικαστηρίων"΄ θεσπίστηκαν μετά από τέσσερις αιώνες περίπου τουρκικής δουλείας οι πρώτες υποτυπώδεις δικονομικές διατάξεις, βάσει των οποίων ιδρύονταν με πρότυπο το γαλλικό ναπολεόντειο Κώδικα Πολιτικής Δικονομίας του 1806 εκτός των άλλων και  ένα ειρηνοδικείο σε κάθε κοινότητα. Το ψήφισμα αυτό ποτέ δεν εφαρμόστηκε στην πράξη ( Παντελεήμων Ρεντούλης- Σύντομη Ιστορική Επισκόπηση του Ελληνικού Αστικού Δικονομικού Δικαίου (Μια Προσπάθεια Καταδείξεως της ιστορικής του Συνέχειας) όπως δημοσιεύθηκε στην ΔΙΚΗ 2005.490-520 σελ. 19).
Με την ανάληψη της Αντιβασιλείας η οργάνωση της Δικαιοσύνης και ειδικά η σύσταση δικαστηρίων ήταν πλέον αναγκαία και επιβεβλημένη, όταν μάλιστα μετά τη δολοφονία του Ι. Καποδίστρια η κυβέρνηση που ακολούθησε στις 20 Οκτωβρίου 1832 με διάταγμά της κατήργησε όλα τα δικαστήρια εκτός από τα ειρηνοδικεία. Έτσι ο Γεώργιος Λουδοβίκος φον Μάουρερ (μέλος της τριμελούς Αντιβασιλείας του Όθωνα στο νεοσύστατο Βασίλειο της Ελλάδος) ανέλαβε μεταξύ άλλων και την αναδιοργάνωση των δικαστηρίων.
Αμέσως με την ανάληψη των καθηκόντων του εκδίδει το Διάταγμα της 9ης Φεβρουαρίου 1833 και λίγους μήνες αργότερα το Διάταγμα της 11ης Ιουνίου 1833, με τα οποία εκτός των άλλων επεκτείνεται η υλική αρμοδιότητα των ειρηνοδικείων. Ένα χρόνο περίπου αργότερα εκδίδεται στα ελληνικά και στα γερμανικά το διάταγμα της 2/14 Φεβρουαρίου 1834 περί Οργανισμού των Δικαστηρίων και Συμβολαιογραφείων, το οποίο δημοσιεύεται στις 10/22 Απριλίου ιδίου έτους και με το νόμο της 1ης Ιανουαρίου 1835  τίθεται σε ισχύ από τις 25 Ιανουαρίου / 6 Φεβρουαρίου 1835. Το εν λόγω Διάταγμα αποτελεί τον πρώτο ελληνικό Κώδικα Οργανισμού Δικαστηρίων και, μένοντας σταθερά προσηλωμένο στο γαλλικό δικαστηριακό πρότυπο, τροποποιεί τον προϊσχύοντα καποδιστριακό οργανισμό και οργανώνει τα ελληνικά πολιτικά δικαστήρια διατηρώντας ως έχουν τα ειρηνοδικεία, τουλάχιστον ένα σε κάθε επαρχία, τα οποία, πέραν της συνήθους αρμοδιότητάς τους επιφορτίζονται και με τις υποθέσεις εκούσιας δικαιοδοσίας (Παντελεήμων Ρεντούλης-Σύντομη Ιστορική Επισκόπηση του Ελληνικού Αστικού Δικονομικού Δικαίου (Μια Προσπάθεια Καταδείξεως της ιστορικής του Συνέχειας) όπως δημοσιεύθηκε στην ΔΙΚΗ 2005.490-520 σελ. 23).
Στη συνέχεια με το Νόμο της 24ης Μαΐου 1839 τα ειρηνοδικεία διαιρούνται σε τρεις τάξεις για λόγους μισθοδοσίας των ειρηνοδικών και των γραμματέων  και έκτοτε μεταβάλλεται συνεχώς τόσο ο αριθμός τους όσο και ο τρόπος συστάσεως, καταργήσεως και μεταβολής της τάξεως και των περιφερειών τους (Παντελεήμων Ρεντούλης-Σύντομη Ιστορική Επισκόπηση του Ελληνικού Αστικού Δικονομικού Δικαίου (Μια Προσπάθεια Καταδείξεως της ιστορικής του Συνέχειας) όπως δημοσιεύθηκε στην ΔΙΚΗ 2005.490-520, σελ.26).
Ίδρυση - Συγχώνευση- Κατάργηση (αρ. 2 Κώδικα Οργανισμού Δικαστηρίων)
Σύμφωνα με το άρθρο 2 του Κώδικα Οργανισμού Δικαστηρίων και Κατάσταση Δικαστικών Λειτουργών η ίδρυση συγχώνευση και κατάργηση των ειρηνοδικείων, η επέκταση ή ο περιορισμός της περιφέρειας τους και η μεταβολή της έδρας τους γίνεται με προεδρικό διάταγμα ύστερα από γνώμη της ολομέλειας του Αρείου Πάγου.
Η κοινωνική ανάγκη να είναι η πολιτική δικαιοσύνη εύκολα προσιτή οπουδήποτε (βλ. Κεραμέα, Αστικό δικονομικό δίκαιο Ι, 2η έκδ., 1983, σ. 62 και σημ. 6, 78) οδήγησε σταδιακά στην αύξηση του αριθμού των ειρηνοδικείων, ο αριθμός των οποίων το έτος 1969 έφθανε τα 360. Με το ν.δ. 100/1969, και τη συγχώνευση την οποία προέβλεψε, τα ειρηνοδικεία συγχωνεύθηκαν σε 155. Όμως η ανάγκη ευχερούς προσπελάσεως στην πρωτοβάθμια δικαιοσύνη επέβαλε την τάση σταδιακής διαδοχικής επαυξήσεώς τους (β.δ. 806/1972, ν. 196/1975, ν. 949/1979, ν. 1071/1980, ν. 1183/1981, ν. 1330/1983). Μέχρι και το 2012 λειτουργούσαν συνολικά 301 Ειρηνοδικειακά Καταστήματα στην Επικράτεια, κάποια από τα οποία κρίθηκε επιβεβλημένο να συγχωνευθούν καθώς κατά την τελευταία δεκαετία είτε υπολειτουργούσαν είτε είχαν καταστεί ανενεργά. Έτσι μετά το π.δ. 110/2012 (ΦΕΚ 193 Α΄ 10-10-2012) "Συγχώνευση ανενεργών ή υπολειτουργούντων Ειρηνοδικείων της Χώρας" τα Ειρηνοδικεία που πλέον λειτουργούν στην Ελλάδα ανέρχονται σε 154.
Οργάνωση
Το ειρηνοδικείο ανήκει στα Πολιτικά και Ποινικά Δικαστήρια, μια από τις Δημόσιες Αρχές της Δικαστικής Λειτουργίας του Κράτους (βλ.  νέο Μητρώο Υπηρεσιών και Φορέων 2017 του Υπουργείου Διοικητικής Ανασυγκρότησης)
κέντρο|μικρογραφία|380x380εσ